Поново је био рањен када је 7. јуна 1944. године, као командант Другог батаљона Пете српске ударне бригаде, јуришао на бугарске бункере приликом ослобођења Блаца. Потом је био постављен за заменика команданта Пете српске ударне бригаде с којом је учествовао у борбама на подручју Копаоника, Косанице и Горње Јабланице, а потом у борбама у западној Србији, у ослобођењу Београда и на Сремском фронту.